Олга (кована пара)

Олга — кована пара за колекционерски цели издадена од страна на Народната банка на Република Македонија во 2015 година.

 Опис 
 Лице 
На лицето од парата е прикажан ангел наведнат над дете во моментот на крштевањето. Претставени се обоени, златни ѕвезди околу ангелот и три свеќи околу детето. Во средишниот дел на лицето на монетата е прикажан грбот на Република Македонија. На десната страна, по должината на периметарот, се прикажни натписите: „Република Македонија“ и „100 денари“ на македонски јазик, како и годината на издавање „2015“.

 Опачина 
На опачината од парата, во средишниот дел од монетата е претставена слика на Света Олга, сопруга на киевскиот велики кнез Игор Рјурикович. Кнегињата Олга била првата жена владетел во Русија и првата владетелка на Русија, која го прифатила христијанството. Таа била канонизирана како прва руска светителка од православната црква. На десната страна е прикажан леопард, симбол на името на Олга. На левата страна е вметнат жолт кристал „сваровски“, кој го претставува среќниот камен на Олга (килибар). На десната страна е напишано името „Олга“ (на македонски и на руски јазик), а на левата страна се прикажни натписите: „Ден на Ангел“ (на македонски) и ознаката „Аg 925“.

 Поврзано 
 Олга Киевска

 Наводи 

Категорија:Ковани пари за колекционерски цели на НБРМ